als_Latn dik_Latn sag_Latn
Futbollisti kavajas që luan me Burrelin, Ervin Hasalliu, thotë për “Sport Ekspres” se matjanët do të luajnë për 90 minuta në sulm, duke kërkuar fitoren e kësaj ndeshje, që sipas tij është e një rëndësie të veçantë. “Disa javë më parë, kur Burreli luajti me Besën, unë dhashë premtimin se do të shënoja në portën e Kavajës, në shenjë “hakmarrje” se nuk më kanë federuan me Besën. Mungesat e shumta në formacionin bazë bënë që premtimi im të mos realizohej. Atë që nuk bëra në ndeshjen e fazës së dytë do ta realizoj këtë të shtunë, në ndeshjen që luhet në “Liri Ballabani”. Hasalliu, një futbollist energjik i Burrelit, është i mendimit se matjanët në këtë përballje do të luajnë me lojtarët më të mirë që kanë në dispozicion, duke synuar mbajtjen e vendit të katërt deri në fund të sezonit. “Në fillim të kampionatit ish trajneri Gjoni dhe ne futbollistët kemi premtuar që Burrelit do të jetë ndër ekipet më të mira të Kategorisë së Parë. E mira do të ishte që ne të ishim në tre vendet e para, por edhe vendi i katërt nuk është keq. Ne kemi lënë prapa ekipe të njohura si Besa, Kastrioti etj”, tha Hasalliu. Ai sqaron se administratori i klubit, Drilon Skura, ndjek çdo ditë ekipin, duke iu ardhur në ndihmë stafit teknik, Besnik Beqiri e Xhelal Farruku. ALBI LALA
als_Latn